ddrg/super_eurlex huggingface dataset:
8.

vyzýva Komisiu, aby posúdila a vypracovala riešenia vrátane ďalších foriem flexibility, ako napríklad flexibilita medzi prioritami a medzi operačnými programami na požiadanie príslušných riadiacich orgánov, v súlade s cieľmi stratégie Európa 2020 a aby zároveň zabezpečila požadovanú stabilitu, predvídateľnosť a navrhovaný spätný tok prostriedkov, ktorých viazanosť bola zrušená v dôsledku celkového alebo čiastočného nevykonávania, vrátane z okruhu 1b, do rozpočtu EÚ, a to aj so zreteľom na budúce programové obdobie;
28.

zdôrazňuje, že pred zabitím by sa králiky mali úplne omráčiť, aby sa zaručilo, že nepocítia utrpenie, bolesť alebo stres; pripomína, že zabitie sa musí vykonať bez rizika, že omráčené zviera znovu nadobudne vedomie, a to v súlade s nariadením Rady (ES) č. 1099/2009 o ochrane zvierat počas usmrcovania; pripomína, že rozvoj praktického výskumu techník omračovania používaných pri iných druhoch by umožnil overiť elektrické alebo iné metódy omračovania, napríklad omračovanie zmesou plynov, ktoré by vyhovovali osobitným charakteristikám králikov a boli by komerčne realizovateľné, ako aj humánnejšie;
23.

domnieva sa, že v existujúcom vnútroštátnom právnom rámci je pre členské štáty EÚ v tomto štádiu kľúčovou výzvou a prioritou vykonávanie platných pravidiel; uznáva však, že by sa mali preskúmať doplňujúce ustanovenia zohľadňujúce tieto pravidlá platné v iných štátoch s cieľom zakázať sprístupňovanie a uvádzanie voľne žijúcich zvierat, ktoré boli nezákonne odchytené alebo predané v tretích krajinách, na trh, ich prepravu a nadobúdanie, a to podľa vlastného právneho rámca danej krajiny; domnieva sa, že súčasný právny rámec by sa mal preskúmať s cieľom lepšie riešiť riziká súvisiace s elektronickým obchodom;
W.

keďže informačné kancelárie programu Kreatívna Európa sú kľúčovým sprostredkovateľom medzi Komisiou, Výkonnou agentúrou pre vzdelávanie, audiovizuálny sektor a kultúru (ďalej len „EACEA“) a žiadateľmi a keďže by mali byť lepšie informované o prebiehajúcom rozhodovacom procese a úzko zapojené do poskytovania informácií o projektoch a do propagovania ich výsledkov;
12.

domnieva sa, že vysoko kvalitné projekty, ako je Európska pamäť a projekty v oblasti občianskej spoločnosti (úspešnosť na úrovni 6 % v porovnaní s 19,64 % v časti Kultúra a 45,6 % v časti MEDIA v rámci programu Kreatívna Európa) boli odmietnuté v dôsledku nedostatočného financovania programu Európa pre občanov; so zreteľom na rozhodujúcu úlohu tohto programu ako predpokladu zapojenia občanov do demokratického života Únie sa domnieva, že by bolo potrebné podstatné zvýšenie súčasného rozpočtu na to, aby sa dosiahla vyššia cieľová miera; vyzýva preto Komisiu, Radu a členské štáty, aby zvážili celkové finančné krytie vo výške približne 500 miliónov EUR na program Európa pre občanov v rámci budúceho VFR, čo predstavuje len 1 euro na občana;
A.

keďže kritérium vízovej reciprocity ako jedno z kritérií, ktorými sa riadi vízová politika EÚ, vo všeobecnosti znamená, že na občanov EÚ by sa pri ceste do tretej krajiny mali vzťahovať rovnaké podmienky ako pre štátnych príslušníkov tejto tretej krajiny pri ich ceste do EÚ;
36.

víta aktívnu účasť a pokračujúce konštruktívne plnenie úlohy Čiernej Hory v oblasti dobrej susedskej regionálnej a medzinárodnej spolupráce; nabáda v tejto súvislosti na ďalšiu spoluprácu; vyjadruje Čiernej Hore veľké uznanie za to, že vo svojej zahraničnej politike naďalej postupuje v plnom súlade so spoločnou zahraničnou a bezpečnostnou politikou EÚ vrátane rozhodnutia Rady (SZBP) 2016/1671, ktorým sa obnovujú reštriktívne opatrenia EÚ voči Rusku; víta účasť Čiernej Hory na misiách SBOP EÚ; nabáda ju, aby sa naďalej v konštruktívnom a susedskom duchu snažila uzavrieť nevyriešené bilaterálne otázky so susednými krajinami vrátane otázok týkajúcich sa vymedzenia hraníc so Srbskom a Chorvátskom, a to čo najskôr v prístupovom procese; opätovne vyzýva orgány, aby pomohli vyriešiť otázky súvisiace s nástupníctvom týkajúce sa dedičstva bývalej Socialistickej federatívnej republiky Juhoslávie (SFRY); víta dohodu o vymedzení hraníc s Bosnou a Hercegovinou a ratifikáciu dohody o vymedzení hraníc s Kosovom; zdôrazňuje, že treba pokračovať v rokovaniach o úprave dohôd o hraničných priechodoch a o pohraničnom styku; vyjadruje uznanie za spoluprácu so susednými krajinami v procese Sarajevskej deklarácie; naliehavo vyzýva Čiernu Horu, aby zabezpečila súlad so spoločnými stanoviskami EÚ k integrite Rímskeho štatútu a s príslušnými usmerňujúcimi zásadami EÚ pre dvojstranné dohody o imunite;
8.

vyjadruje poľutovanie nad tým, že väčšina programov financovaných EÚ nezahŕňa osobitné cielené opatrenia s konkrétne vyčlenenými rozpočtovými prostriedkami na oblasť rodovej rovnosti; poznamenáva, že rodová rovnosť by sa mala uznať ako politický cieľ v rámci hláv rozpočtu EÚ a v súlade s tým by sa mala uvádzať suma vyčlenená na individuálne politické ciele a opatrenia, aby boli transparentnejšie a nezatieňovali rodové ciele; takisto sa domnieva, že v rámci úloh v oblasti kontroly rozpočtu by sa malo poukázať na to, do akej miery rozpočet EÚ a jeho vykonávanie podporuje politiky v oblasti rovnosti alebo im bráni;
F.

keďže následná dodatočná administratívna záťaž by priniesla vyššie náklady a pravdepodobne aj netransparentné postupy, čím by sa znížili plánované dodatočné prostriedky pre investície do infraštruktúry;
opakuje svoju výzvu Komisii a členským štátom z roku 2014, aby prostredníctvom Medzinárodného dohovoru o zabránení znečisťovaniu z lodí (MARPOL) a/alebo prostredníctvom štátnej prístavnej kontroly prijali všetky potrebné opatrenia na aktívne urýchlenie zákazu používania ťažkého vykurovacieho oleja (TVO) ako paliva v plavidlách, ktoré sa plavia v arktických moriach, podobným spôsobom, ako to už platí vo vodách v okolí Antarktídy; vyzýva Komisiu, aby začlenila environmentálne a klimatické riziká vyplývajúce z používania TVO do svojej štúdie o rizikách, ktoré by so sebou prinieslo zintenzívnenie plavby na trase cez Severné more; keďže neexistujú primerané medzinárodné opatrenia, vyzýva Komisiu, aby predložila návrhy pravidiel pre plavidlá kotviace v prístavoch EÚ po ceste cez arktické vody alebo pred takouto cestou, a to s cieľom zakázať používanie a prepravu TVO;
F.

keďže 2. marca 2017 organizácia Human Rights Watch zverejnila správu s názvom „License to Kill: Philippine Police Killings in Duterte’s ‘War on Drugs“ (Licencia na zabíjanie: vraždy vykonávané filipínskou políciou v Duterteho „vojne proti drogám“), v ktorej zdokumentovala mimosúdne popravy súvisiace s protidrogovou kampaňou;
20.

považuje za nevyhnutné, aby sa výdavky členských štátov na obranu zvýšili na 2 % HDP EÚ; zdôrazňuje, že tento nárast by do konca nadchádzajúceho desaťročia predstavoval mimoriadne výdavky na obranu vo výške takmer 100 miliárd EUR; domnieva sa, že uvedené zvýšenie by sa malo použiť na začatie strategickejších programov spolupráce v rámci EÚ a prostredníctvom EÚ, a to zlepšením štruktúry na strane dopytu a ponuky a zvýšením účinnosti a efektívnosti oboch strán; domnieva sa, že toto zvýšenie prispeje k podpore európskeho obranného priemyslu na európskej úrovni a k vytváraniu pracovných miest, najmä v malých a stredných podnikoch; zastáva názor, že podstatná časť týchto výdavkov by sa mala vyčleniť na výskum a vývoj, ako aj na strategické programy spolupráce, pričom dôraz sa bude klásť na nové technológie dvojakého použitia a obranné technológie, ktoré nie sú len kľúčovým faktorom na dosiahnutie týchto cieľov, ale môžu tiež priniesť dodatočnú pridanú hodnotu pre EÚ; poznamenáva, že v prípade týchto mimoriadnych výdavkov by sa mala zabezpečiť zvýšená zodpovednosť, transparentnosť a kontrola využívania európskych verejných prostriedkov;
27.

vyzýva EÚ, aby spolupracovala s partnermi na vykonávaní hlavných zásad OSN v oblasti podnikania a ľudských práv vrátane krokov na podporu toho, aby viaceré štáty prijali národné akčné plány a zapojili sa do činnosti pracovných skupín OSN a OHCHR; opakuje svoju výzvu, aby sa všetky štáty vrátane EÚ hneď ako to bude možné aktívne a konštruktívne zapájali do tvorby právne záväzného nástroja, ktorý bude upravovať v medzinárodnom práve v oblasti ľudských práv činnosť nadnárodných korporácií a iných podnikov s cieľom predchádzať porušovaniu ľudských práv, vyšetrovať ho, odškodňovať a poskytovať prístup k opravným prostriedkom zaň, a to vždy, keď k nemu dôjde;
14.

odsudzuje prevládajúce praktiky prevozov zadržiavaných osôb do vzdialených regiónov Ruska, keďže im to vážne bráni v komunikácii s ich rodinami a organizáciami pre ľudské práva; zdôrazňuje, že táto prax je v rozpore s platnými ruskými právnymi predpismi, najmä s článkom 73 trestného zákonníka, podľa ktorého by sa mal trest vykonávať v regióne, v ktorom má odsúdený trvalé bydlisko alebo v ktorom bol vynesený rozsudok; odsudzuje prax, keď sú zadržiavaným osobám upierané návštevy konzulárnych pracovníkov, a vyzýva orgány, aby takéto návštevy bezpodmienečne povolili; naliehavo žiada, aby bol Medzinárodnému výboru Červeného kríža zaistený prístup do väzníc na okupovaných územiach a aby boli dodržané práva zadržiavaných osôb pravidelne komunikovať s príbuznými a priateľmi tak formou korešpondencie, ako aj návštev;
12.

vyzýva členské štáty, aby urýchlene zaviedli európsky preukaz zdravotného postihnutia, ktorý by osobám so zdravotným postihnutím uľahčil cestovanie a pohyb z jedného členského štátu do druhého;
—

so zreteľom na stanovisko európskeho dozorného úradníka pre ochranu údajov č. 8/2016 z 23. septembra 2016 o jednotnom presadzovaní základných práv v ére veľkých dát (EDPS Opinion on coherent enforcement of fundamental rights in the age of big data) (6),
81.

pripomína, že v súlade so zmluvami udeľuje Európsky parlament Komisii absolutórium na plnenie rozpočtu; vzhľadom na to, že všetky inštitúcie a orgány EÚ riadia svoje rozpočty nezávisle, zastáva názor, že Európsky parlament by mal mať výslovnú právomoc udeľovať absolutórium všetkým inštitúciám a orgánom EÚ a tieto orgány a inštitúcie by mali byť povinné plne spolupracovať s Európskym parlamentom;
G.

keďže väčšia efektívnosť a transparentnosť umožní zlepšenie vnútroštátnych konaní o osvojení a mohla by uľahčiť medzinárodné osvojenie, čo by mohlo zvýšiť počet osvojených detí; keďže v tejto súvislosti by dodržiavanie článku 21 Dohovoru OSN o právach dieťaťa, ktorý ratifikovali všetky členské štáty, malo byť prvoradým kritériom pre všetky postupy, opatrenia a stratégie týkajúce sa osvojenia v cezhraničných súvislostiach, pričom treba rešpektovať najlepší záujem dieťaťa;
27.

poukazuje na to, že polarizácia krajiny v kombinácii so zhoršením sociálno-ekonomickej situácie, najmä v prípade mladých ľudí, zvyšuje nebezpečenstvo šírenia radikalizmu; naliehavo žiada o zvýšenie úsilia zameraného na boj proti radikalizácii a ďalšie opatrenia na identifikáciu, bránenie a narúšanie prílevu zahraničných bojovníkov, ako aj kanálov nevysledovateľných peňazí určených na prehĺbenie radikalizácie, a to aj prostredníctvom úzkej spolupráce s príslušnými službami členských štátov a krajín v regióne, ako aj presadzovaním príslušných právnych predpisov; vyzýva na lepšiu koordináciu medzi bezpečnostnými a spravodajskými službami a políciou; nabáda na rozhodnosť a uvalenie sankcií na prípady nenávistných prejavov a šírenia extrémistických ideológií prostredníctvom sociálnych médií; vyzýva na urýchlené zavedenie programov deradikalizácie a predchádzania radikalizácii mládeže v spolupráci s občianskou spoločnosťou, a to prostredníctvom komplexného vzdelávania v oblasti ľudských práv s cieľom pomôcť vyvracať argumentáciu o radikalizácii a budovať u detí a mladých ľudí sociálnu súdržnosť; v tomto ohľade nabáda na väčšiu účasť mladých ľudí na demokratickom politickom procese; naliehavo žiada príslušné orgány, aby bojovali proti náboženskému extrémizmu; so znepokojením berie na vedomie existenciu radikalizovaných komunít v celej krajine a v tejto súvislosti zdôrazňuje významnú úlohu vedúcich náboženských predstaviteľov, učiteľov a celého vzdelávacieho systému; ďalej zdôrazňuje potrebu poskytnutia nástrojov na reintegráciu a opätovné začlenenie do spoločnosti a zlepšenia a posilnenia nástrojov deradikalizácie;
62.

vyzýva EIB, aby pri investovaní do tretích krajín zohľadnila miestne podmienky; pripomína, že investovanie v tretích krajinách nemôže byť založené výlučne na maximalizácii zisku, ale malo by sa zamerať aj na vytváranie dlhodobého, udržateľného hospodárskeho rastu stimulovaného súkromným sektorom a na znižovanie chudoby prostredníctvom vytvárania pracovných miest a zlepšeného prístupu k výrobným zdrojom; domnieva sa, že výber finančných sprostredkovateľov by mal byť v tomto ohľade prísnejší;
11.

opakuje svoju naliehavú požiadavku, aby Európsky parlament vyslal do Venezuely delegáciu, a na čo najrýchlejšie uskutočnenie dialógu so všetkými stranami zapojenými do konfliktu;
—

so zreteľom na rozsudok Súdneho dvora Európskej únie z 21. decembra 2016 vo veci C-203/15 Tele 2 Sverige AB/Post- och telestyrelsen a C-698/15 vo veci Secretary of State for the Home Department/Tom Watson a iní (6),
35.

poukazuje na to, že je nutné, aby sa systematické presadzovanie zhody výroby a prevádzkovej zhody vozidiel príslušnými vnútroštátnymi orgánmi ďalej koordinovalo a kontrolovalo na úrovni EÚ; domnieva sa, že overovanie zhody výroby a prevádzkovej zhody by mala vykonávať technická služba, ktorá nie je totožná s technickou službou zodpovednou za typové schválenie dotknutého vozidla, a že vnútropodnikové technické služby by sa mali vylúčiť z vykonávania emisných skúšok na účely typového schválenia; naliehavo vyzýva členské štáty, aby raz a navždy objasnili, ktorý orgán je zodpovedný za dohľad nad trhom na ich území, aby sa zabezpečilo, že tento orgán si je vedomý svojich povinností, a aby to oznámili Komisii; domnieva sa, že oveľa užšia spolupráca a výmena informácií medzi orgánmi členských štátov dohľadu nad trhom a Komisiou, a to aj pokiaľ ide o národné plány dohľadu nad trhom, zlepší celkovú kvalitu dohľadu nad trhom v EÚ a umožní Komisii zistiť nedostatky vo vnútroštátnych systémoch dohľadu nad trhom;
11.

uznáva, že zatiaľ čo pozemková politika spadá predovšetkým do právomoci členských štátov, môže na ňu mať vplyv spoločná poľnohospodárska politika alebo príslušné oblasti politiky so závažným vplyvom na konkurencieschopnosť poľnohospodárskych podnikov na vnútornom trhu; domnieva sa, že pozemková politika musí prispievať k zabezpečeniu širokého, riadneho a spravodlivého rozdeľovania držby pôdy a prístupu k pôde a takisto k postaveniu poľnohospodárskych nájomcov v zodpovedajúcom rámci, pretože to má priamy vplyv na život na vidieku, pracovné podmienky a kvalitu života; pripomína dôležitú spoločenskú funkciu držby a obhospodarovania pôdy z generácie na generáciu vzhľadom na to, že zánik podnikov a pracovných miest povedie k úpadku európskeho drobného poľnohospodárstva i vidieckych oblastí, a tým k nežiaducim štrukturálnym zmenám pre celú spoločnosť;
7.

upozorňuje, že akákoľvek dvojstranná dohoda medzi jedným alebo viacerými zostávajúcimi členskými štátmi a Spojeným kráľovstvom v niektorej z oblastí právomoci Európskej únie, ktorú neschváli EÚ27, o záležitostiach patriacich do rozsahu pôsobnosti dohody o vystúpení a/alebo s dosahom na budúci vzťah Európskej únie so Spojeným kráľovstvom, by bola tiež v rozpore so zmluvami; okrem toho upozorňuje, že by sa to týkalo predovšetkým akejkoľvek dvojstrannej dohody a/alebo regulačného postupu či postupu v oblasti kontroly, ktoré by súviseli napríklad s privilegovaným prístupom finančných inštitúcií so sídlom v Spojenom kráľovstve na vnútorný trh na úkor regulačného rámca Únie alebo postavenia občanov EÚ27 v Spojenom kráľovstve či naopak;
10.

navrhuje, aby sa dotazník podľa prílohy III k rozhodnutiu Komisie 2009/358/ES skvalitnil tým, že členské štáty budú povinné oznamovať úplné, aktuálne a spoľahlivé údaje o zariadeniach na nakladanie s ťažobným odpadom na svojich územiach; navrhuje, že zvolený reformný prístup by mal umožniť zriadenie a ľahkú aktualizáciu európskej databázy zariadení na nakladanie s ťažobným odpadom, čo by malo kľúčový význam pre načrtnutie, monitorovanie a hodnotenie úplného obrazu o praktickom vykonávaní smernice na úrovni EÚ; poznamenáva, že by sa mohli zvážiť aj iné prístupy, napríklad používanie vzorovej vyplnenej správy členského štátu podľa článku 18 ods. 1 smernice ako vzoru, ktorým sa treba riadiť, a že takéto zlepšenia by už viac neumožňovali rôzne výklady členských štátov toho, aké údaje treba poskytnúť;
G.

keďže bangladéšska vláda sa počas samitu z júla 2014 venovaného otázkam dievčat zaviazala znížiť do roku 2021 o jednu tretinu počet dievčat uzatvárajúcich manželstvo vo veku od 15 do 18 rokov, odstrániť do roku 2021 manželstvá maloletých vo veku do 15 rokov a ukončiť do roku 2041 manželstvá maloletých vo veku do 18 rokov;
—

so zreteľom na parlamentné voľby, ktoré sa konali 11. septembra 2016, a prezidentské voľby, ktoré sa konali 11. októbra 2015, so zreteľom na početné vyhlásenia bieloruských orgánov, podľa ktorých niektoré odporúčania OBSE/ODIHR po prezidentských voľbách z roku 2015 mali byť implementované pred parlamentnými voľbami v roku 2016, a so zreteľom na záverečnú správu OBSE/ODIHR z 28. januára 2016 o prezidentských voľbách v Bielorusku konaných 11. októbra 2015,
1.

vyjadruje presvedčenie, že je nevyhnutné zaviesť jasnú definíciu solidárnych opatrení na úrovni EÚ; žiada Komisiu, aby vymedzila ciele európskeho zboru solidarity a zabezpečila merateľnosť a účinnosť jeho opatrení a aby pri tom zohľadnila významný pozitívny vplyv solidárnej činnosti na jednotlivých účastníkov, ako aj na komunitu; zdôrazňuje, že vymedzenia pojmov potrebné na to, aby to bolo možné, by sa mali vypracovať v úzkej súčinnosti s členskými štátmi a príslušnými zainteresovanými organizáciami, ktoré sa aktívne zapájajú do dobrovoľníctva, poskytovania služieb občanom a aktivít mladých, v súlade so základnými hodnotami EÚ definovanými v zmluvách a v charte;
J.

keďže menšinové stanovisko vyjadril Jean-Michel Wal, člen vedeckej skupiny EFSA pre GMO (10), ktorý uvádza, že: „navrhovateľ neposkytol žiadne konkrétne údaje týkajúce sa ktorejkoľvek z týchto 20 čiastkových kombinácií, a tiež neuviedol dostatočné dôvody, ktoré by vysvetlili, prečo tieto údaje chýbajú a/alebo prečo sa domnieva, že nie sú potrebné na posúdenie rizika. Toto je najdôležitejší dôvod na vyjadrenie tohto menšinové stanoviska vzhľadom na to, že nemôžu existovať dva druhy posúdenia rizika, t. j. komplexné posúdenie založené na úplnom súbore údajov a ďalšie posúdenie, pre ktoré nie sú dostupné konkrétne údaje a ktoré je založené na predpokladoch a nepriamych úvahách vydedukovaných vedeckou skupinou na základe tzv. ‚prístupu založeného na váhe dôkazov‘ a extrapoláciou údajov získaných pri jedinej transformácii, skupine piatich transformácií a pri iných skupinách, ktoré boli predložené a vyhodnotené v iných žiadostiach. Okrem tejto zásady to v tejto veci môže mať za následok nekontrolované riziko pre zdravie spotrebiteľov v určitých skupinách obyvateľstva.“;
K.

keďže projekt Uvedomovanie si dlhodobej hodnoty pre podniky a investorov (Realising Long-term Value for Companies and Investors), realizovaný v rámci Zásad OSN pre zodpovedné investície a iniciatívy OSN Global Compact (globálny pakt) ukazuje, že hospodárstvo je zlučiteľné so zásadami sociálnej spravodlivosti, environmentálnej udržateľnosti a rešpektovania ľudských práv, a tieto zásady posilňuje;
30.

zdôrazňuje potrebu nájsť trvalé diplomatické a politické riešenia násilných konfliktov a investovať do systému účinného včasného varovania a mechanizmov predchádzania konfliktom, aby sa ich výskyt v budúcnosti obmedzil; vyzýva EÚ, aby iniciovala spoločné diplomatické úsilie s medzinárodnými partnermi a kľúčovými regionálnymi mocnosťami a organizáciami s cieľom zabezpečiť si výraznejšiu a aktívnejšiu úlohu v oblasti prevencie, mediácie a riešenia konfliktov a zmierovania a zaistiť ľuďom právo zostať vo svojej vlasti a regióne; zdôrazňuje, že toto by malo stáť v centre činností ESVČ, ktorej by sa mali poskytnúť potrebné zdroje a právomoci, aby to mohla uskutočniť, a to aj pokiaľ ide o rozpočet a personál; v tejto súvislosti pripomína základnú úlohu, ktorú zohrávajú delegácie Európskej únie a osobitní zástupcovia; zdôrazňuje, že riešenie núteného vysídľovania a migrácie by malo byť založené na potrebách a právach a zohľadňovať zraniteľnosť obyvateľstva, a nemalo by sa obmedzovať na humanitárnu pomoc, ale malo by zapájať aj rozvojových aktérov a aktérov občianskej spoločnosti;
—

so zreteľom na tri štúdie s názvom Potential and challenges of e-participation in the European Union (Potenciál a výzvy elektronickej účasti v Európskej únii), Potential and challenges of e-voting in the European Union (Potenciál a výzvy elektronického hlasovania v Európskej únii) a The legal and political context for setting up a European identity document (Právny a politický kontext pre vytvorenie európskeho dokladu totožnosti), ktoré vydala jeho tematická sekcia C v roku 2016,
—

so zreteľom na správu Svetovej zdravotníckej organizácie s názvom Výbor expertov WHO o výbere základných liekov, 17. – 21. októbra 1977 – WHO Technical Report Series, č. 615, na správu sekretariátu Svetovej zdravotníckej organizácie (WHO) zo 7. decembra 2001 s názvom Stratégia WHO v oblasti liekov: Revidovaný postup aktualizácie vzorového zoznamu WHO základných liekov (EB109/8), na správu WHO z marca 2015 s názvom Prístup k novým liekom v Európe a na správu WHO z 28. júna 2013 s názvom Prioritné lieky pre Európu a svet,
12.

poznamenáva, že väčšie ťažkosti, s ktorými sa stretávajú podnikateľky pri prístupe k financiám, by mohli čiastočne súvisieť s ťažkosťami pri budovaní dostatočnej úverovej histórie a manažérskych skúseností; vyzýva členské štáty, aby spolupracovali s finančným odvetvím s cieľom zabezpečiť rovnosť medzi mužmi a ženami v prístupe ku kapitálu pre samostatne zárobkovo činné osoby a MSP; vyzýva ich, aby preskúmali možnosti zavedenia hľadiska rodovej rovnosti do svojich štruktúr oznamovania týkajúceho sa schvaľovania úverov, do prispôsobenia rizikových profilov, investičných mandátov a štruktúry zamestnancov a do finančných produktov; vyzýva Komisiu, aby spolupracovala s členskými štátmi na prijímaní účinných opatrení s praktickými príkladmi s cieľom zaručiť, aby každý mohol plne a správne využívať smernicu ako účinný prostriedok ochrany svojich práv na rovnaké zaobchádzanie, pokiaľ ide o prístup k tovaru a službám;
7.

podporuje výzvu Rady na novú iniciatívu Komisie s cieľom sformulovať stratégiu rodovej rovnosti na obdobie 2016 – 2020 zahŕňajúcu transrodové a intersexuálne osoby, a na posilnenie statusu jej strategického zapojenia v oblasti rodovej rovnosti, ktoré by malo byť úzko prepojené so stratégiou Európa 2020 a v ktorom by sa mal zohľadňovať program trvalo udržateľného rozvoja Organizácie Spojených národov do roku 2030;
14.

vyzýva Komisiu, aby predložila návrh na revíziu smernice o európskej službe elektronického výberu mýta (EETS), ktorý by mal zahŕňať prvok externých nákladov založený na zásade „znečisťovateľ platí“, mal by byť plne interoperabilný so zámerom vytvárať harmonizované technické normy EÚ na výber mýta, mal by byť založený na transparentnosti, lepšom rozvoji a integrácii rôznych zariadení v rámci inteligentných dopravných systémov (IDS) inštalovaných vo vozidlách, a tiež aby lepšie objasnila právne predpisy s cieľom lepšie vymedziť a chrániť práva a povinnosti poskytovateľov EETS a zabezpečiť, aby ich povinnosti znamenali menšiu záťaž;